स्वीकार करना पड़ेगा कि अपने पैरो पर खड़े होते ही अपनी विधवा मां को ठेंगा दिखा देने वाले निष्ठुर पुत्रों को विरासत में ठेंगा दिखा कर हमारे तेजी से बदलते समाज को भी कान्ता देवी ने एक महत्वपूर्ण संदेश दिया है। जिस तेजी से हमारे समाज में हजारों वर्षों से चले आ रहे मानवीयता के आदर्श मूल्यों का क्षरण हो रहा है उसे देखते हुए माता- पिता को कान्ता देवी की भांति वयस्क संतान के प्रति ममता और मोह की तुलना में आवश्यकता पडऩे पर जैसे को तैसा नीति अपनाने के लिए अपने दिल और दिमाग को मजबूत बनाना चाहिए। संसार के पवित्रतम संबंन्ध को ठेंगा दिखाने वाले निर्दयी संतान को वसीयत में ठेंगा थमाना पूर्णतया न्यायोचित है।